L-awturi Maltin Alison Ellul u Elton Zarb, flimkien mal-awtur Irlandiz Aidan O’Coonor, irnexxielhom jagħmluha mat-tliet finalisti tal-Eurovision Song Contest tal-Litwanja, fejn kisbu l-ogħla marki mill-ġurija mit-tliet kanzunetti li kien għad fadal. Il-kanzunetta li ġġib l-isema “It’s all about a boy”, kienet magħżula mal-ewwel 18-il kanzunetta, u kull ġimgħa numru ta’ kanzunetti kienu qegħdin jinqalgħu matul il-programm intitolat LRT li huwa segwit minn miljuni ta’ telespettaturi. Is-Sibt li ġej, dawn it-tliet kanzunetti se jkunu qegħdin jikkompetu bejniethom fejn il-kanzunetta rebbieħa se tkun qed tingħażel mill-pubbliku u mill-ġurija. Il-pubbliku jista’ jisma’ din il-kanzunetta fuq is-sit ta’ LRT u jivvota għall-kanzunetta favorita tiegħu.